English: The BJP trounced the Shiv Sena in the Jalgaon civic body polls, winning 57 of the 75 seats, and came up trumps in the Sangli municipal elections, bagging 41 out of the 78 seats.
Telugu: 75 స్థానాలున్న జలగావ్ నగర పాలకసంస్థ ఎన్నికలలో బీజేపీ 57 సీట్లు సాధించి అధికారాన్ని కైవసం చేసుకుంది. సంగ్లి-మిరాజ్-కుప్వాడ్ మున్పిపల్ కార్పొరేషన్ లో కూడా 78 స్థానాలకు గాను 41 స్థానాలు దక్కించుకుని శరద్ పవార్ కు సవాల్ విసిరింది. ఈ ఎన్నికల్లో ఒంటరిగానే శివసేనతో పొత్తు లేకుండానే గెలుపు సాధించడంతో బీజేపీ శ్రేణులు సంబరాలు చేసుకుంటున్నాయి. వచ్చే లోక్ సభ, శాసనసభ ఎన్నికలకు ఇది రిహార్సల్స్ మాత్రమేనంటున్నారు కమలనాధులు. ఒకవైపు మహారాష్ట్రలో మరాఠాల ఉద్యమం ఊపందుకుంటున్నా, రైతులు రోడ్డెక్కుతున్నా….బీజేపీ ఈ రెండు కార్పొరేషన్లలో విజయం సాధించడం ఊహించని పరిణామమే. అయితే ఈ ఎన్నికలే ప్రాతిపదికగా తీసుకోలేం గాని, మహారాష్ట్రలో శివసేన లేకున్నా….ఒంటరిగానైనా బీజేపీ ఎన్నికలకు వెళ్లేందుకు కావాల్సిన ఆత్మస్థయిర్యాన్ని ఈ ఎన్నికలు ఇచ్చాయని చెప్పక తప్పదు.